Shrek! (bok)

Shrek! (1990) er en bok av William Steig som Dreamworks filmatiserte som animasjonen Shrek i 2001. Boka følger hovedkarakteren, det grønne trollet Shrek. Det har blitt basert flere filmer på boken, som også ligger til grunn for musikalen Shrek The Musical.

Handling 
Shrek er et avskyelig, grønnhudet, ildsprutende monster som ser ut til å kunne tåle hva som helst. Han liker å få andre vesener til å vemmes ved synet av ham. Når Shrek endelig har blitt myndig, mener foreldrene det er på høy tid at han kommer ut i verden og får sett seg om. Derfor sparker de ham (bokstavelig talt) ut av sumpen de bor i. 

Like etterpå møter Shrek en heks som i bytte for hans sjeldne lusesamling utøver sin magi. Hun forteller Shrek at om han sier de magiske ordene «eplestrudel» vil det komme et esel og ta ham med til et gigantisk slott, der han skal slåss mot en ridder og etterpå gifte seg med en prinsesse som er enda styggere enn Shrek selv.

Eksterne lenker 

Bøker fra 1990
Bøker fra USA